**METODOLOGIE DE APLICAT PENTRU EVALUAREA CRITERIILOR DE SELECTIE**

**B. Verificarea criteriilor de selectie**

**Evaluarea criteriilor de selectie se face numai in baza documentelor depuse odata cu Cererea de Finantare.**

**CS1*.* Solicitantul nu a mai beneficiat de sprijin din alte fonduri comunitare pentru investiții similare în ultimii 3 ani Max. 15 puncte**

|  |  |
| --- | --- |
| **DOCUMENTE PREZENTATE** | **PUNCTE DE VERIFICAT ÎN CADRUL DOCUMENTELOR PREZENTATE** |
| * ***Cererea de Finanţare*** | *Punctarea acestui criteriu se va face pe baza verificării Cererii de Finanţare. Se va puncta criteriul dacă perioada de timp dintre data ultimei plăţi efectuate pentru investiţia similară şi data depunerii prezentului proiect este mai mare de 3 ani. Se punctează criteriul automat dacă solicitantul nu a mai beneficiat de sprijin din alte fonduri comunitare pentru investiţii similare în ultimii 3 ani.* |

**CS2. Proiectele care prin activitatea propusă creează mai mult de un loc de munca - Max. 30 puncte**

***a) Proiectul creează cel puțin două locuri de muncă ….…. 30 p.***

***b) Proiectul creează un loc de muncă …….. 15 p***

|  |  |
| --- | --- |
| **DOCUMENTE PREZENTATE** | **PUNCTE DE VERIFICAT ÎN CADRUL DOCUMENTELOR PREZENTATE** |
| * **SF/DALI/Memoriu justificativ** | *Punctarea acestui criteriu se va face pe baza analizei datelor din Studiul de Fezabilitate/DALI/MJ si a Declaratiei pe propria raspundere privind infiintarea de locuri de munca.*  Se verifica daca beneficiarul își propune sa creeze locuri de muncă precum si numarul acestora (se considera loc de muncă creat doar locul de munca cu normă de 8 ore/zi). |

**CS3. *Proiecte derulate de femei/tineri cu vârsta pana în 40 de ani la data depunerii proiectului – Max 20 p***

|  |  |
| --- | --- |
| **DOCUMENTE PREZENTATE** | **PUNCTE DE VERIFICAT ÎN CADRUL DOCUMENTELOR PREZENTATE** |
| * **Cererea de finanțare** * **Doc. 5** Copia actului de identitate | Verificarea se face în baza informațiilor de la pct. B1.1-Informatii privind solicitantul din Cererea de finanțare și în baza informațiilor din Copia actului de identitate |

**CS4. Proiecte care au în componenta și investiții de producere a energiei din surse regenerabile -** **Max. 20 puncte**

|  |  |
| --- | --- |
| **DOCUMENTE PREZENTATE** | **PUNCTE DE VERIFICAT ÎN CADRUL DOCUMENTELOR PREZENTATE** |
| * **Studiul de Fezabilitate**/DALI/MJ * **Declarația privind elementele inovative, de mediu si clima** | Expertul va verifica documentul Declarația privind elementele inovative, de mediu si clima. Punctarea acestui criteriu se va face numai dacă acest lucru este prezentat şi demonstrat și în Studiul de Fezabilitate/DALI/MJ. |

**CS5. Proiectele care promovează activități meșteșugărești - Max. 10 puncte**

|  |  |
| --- | --- |
| **DOCUMENTE PREZENTATE** | **PUNCTE DE VERIFICAT ÎN CADRUL DOCUMENTELOR PREZENTATE** |
| * **SF/DALI/Memoriu justificativ** * **Cererea de finantare** | Punctarea acestui criteriu se va facenumai dacă acest lucru este prezent şi demonstrat în Studiul de Fezabilitate/DALI/MJ și în Cererea de Finanțare |

**CS6. Proiecte care prevăd prin activitatea propusa păstrarea și promovarea culturii tradiționale prin achiziționarea de obiecte certificate ca fiind produse tradiționale de marca, în vederea amenajării structurilor de primire turistice. – Max 5 p**

|  |  |
| --- | --- |
| **DOCUMENTE PREZENTATE** | **PUNCTE DE VERIFICAT ÎN CADRUL DOCUMENTELOR PREZENTATE** |
| * **SF/DALI/Memoriu justificativ** | Punctarea acestui criteriu se va face numai dacă acest lucru este prezent şi demonstrat în Studiul de Fezabilitate/DALI/MJ și în Cererea de Finanțare |

Pentru această măsură **pragul minim** este de **30 de puncte** și reprezintă pragul sub care niciun proiect nu poate intra la finanțare.

***Selecţia proiectelor se face în ordinea descrescătoare a punctajului de selecţie în cadrul alocării disponibile pentru selecţie, iar pentru proiectele cu același punctaj, departajarea se va face crescător în funcție de valoarea eligibilă a proiectelor.***

***În cazul proiectelor cu același punctaj și aceeași valoare a sprijinului, departajarea acestora se va face în ordinea următoarelor criterii de selecție:***

1. **Numarul de locuri de muncă create prin proiect**
2. **Proiectul utilizeaza in cadrul investitiei resursele de energie regenerabilă.**

* **Criteriile de selecție CS1 și CS3 se consideră îndeplinite în cazul în care solicitanții întrunesc condiția la data depunerii Cererii de finanțare.**
* ***CS3 se consideră îndeplinit dacă solicitantul are vârsta de până în 40 de ani, inclusiv cu o zi înainte de*** *a împlini 41 de ani.*
* Pe toată perioada de valabilitate a contractului, în cadrul pensiunilor agroturistice se va desfăsura cel puțin o activitate legată de agricultură, creșterea animalelor, cultivarea diferitelor tipuri de plante, livezi de pomi fructiferi sau o activitate meșteșugărească, cu atelier de lucru, din care rezultă diferite articole de artizanat.
* La criteriul de selectie CS5, in cazul codurilor CAEN pentru care sunt prioritizate numai mestesugurile, se primeste punctajul aferent numai daca toate produsele finite sunt obtinute ca urmare a unei activitati mestesugaresti sau sunt prelucrate cu activitati mestesugaresti (ex: mobila pictata manual, broderie, cusaturi, tesaturi, etc).
* **Sunt eligibile proiectele care propun activităţi aferente unuia sau mai multor coduri CAEN incluse in Anexa6/7 – maximum 5 coduri, în situația în care aceste activități se completează, dezvoltă sau se optimizează reciproc.**
* ***Dacă pe parcursul perioadei de implementare sau de monitorizare se încalcă cel puţin un criteriu de eligibilitate sau de selecție (cu excepția CS1 și CS3 care se verifică doar la depunerea CF), Cererea de finanțare devine neeligibilă.***
* *În cazul în care prin proiect sunt propuse activități aferente mai multor coduri CAEN, cu intensități diferite (70%, respectiv 90%),* ***proiectul va primi intensitatea cea mai mică.***